Apr 29,2016
భారత 'సీఈఓలకు 'భళా' జీతాలు
న్యూఢిల్లీ : బహుళ జాతి కంపెనీలకు సీఈఓలుగా వ్యవహరిస్తున్న పలువురి భారతీయుల జీతాలు అదిరిపోతున్నాయి. ప్రపంచ వ్యాప్తంగా గతేడాది అధిక జీతాలు అందుకున్న 100 మంది సీఈఓల జాబితా విడుదలయ్యింది. ఇందులో పలువురు భారతీయులు చోటు దక్కించుకున్నారు. భారత సంతతికి చెందిన పెప్సీకో సీఈఓ ఇంద్రానూయీ, లియోండెల్‌ బాసెల్స్‌ సీఈఓ భావేశ్‌ పటేల్‌ వీరిద్దరు అధిక జీతాలు అందుకుంటున్న తొలి పది మంది సీఈఓల జాబితాలో ఉన్నారు. మైక్రోసాఫ్ట్‌ సీఈఓ సత్యా నాదేళ్ల 26వ స్థానంలో చోటు దక్కించు కున్నారు. అత్యధిక జీతం అందుకున్న 100 సీఈఓల జాబితాలో ఆరుగురు మహిళలు ఉన్నారు. అందులో భారత్‌ తరఫున ఒకే ఒక్క మహిళ ఇంద్రానూ యీ. ఒరాకిల్‌ సీఈఓలు మార్క్‌ వి హర్డ్‌, సఫ్రా ఏ క్యాట్‌లు ఇరువురు తొలిస్థా నంలో నిలిచారు. 2015లో వీరి జీతం 53.2 మిలియన్‌ డాలర్లు. 43.5 మిలి యన్‌ డాలర్ల వేతనంతో వాల్గ్‌ డిస్నీ సీఈఓ రాబర్డ్‌ ఏ ఇగర్‌ రెండో స్థానంలో ఉన్నారు. 24.5 మిలియన్‌ డాలర్ల జీతంతో బాసెల్స్‌ సీఈఓ భవేష్‌ పటేల్‌ ఆరో స్థానంలో నిలిచారు. 22.2 మిలియన్‌ డాలర్ల వేతనంతో పెప్సీకో సీఈఓ ఇంద్రా నూయీ ఎనిమిదో స్థానాన్ని దక్కించుకున్నారు. మైక్రోసాఫ్ట్‌ సీఈఓ సత్య నాదెళ్ల 18.3 మిలియన్‌ డాలర్ల వేతనంతో ఈ జాబితాలో 26వ స్థానాన్ని పొందారు.
మీ స్నేహితులకు రికమెండ్ చెయ్యండి